section_heading: Funkcija
paragraph_text: Pri gutanju, nakon što jezik potisne zalogaj na nepčane lukove i u ždrijelo, dolazi do refleksne pojave gutanja, u kojoj sudjeluju mišići ždrijela. Kada bolus hrane dođe do ždrijela, elevatori se opuste a ždrijelo spusti, te se konstriktori kontrahiraju u dodiru s bolusom i guraju ga u jednjak. Sluznica ždrijela pomoću svojih mnogobrojnih žlijezda vlaži zalogaj kako bi što lakše bio potisnut u jednjak.